ΚΑΝΟΝΙΣΜΟΣ (ΕΚ) αριθ. 231/96 ΤΗΣ ΕΠΙΤΡΟΠΗΣ της 7ης Φεβρουαρίου 1996 για την αντικατάσταση των αξιών σε Ecu του κανονισμού (ΕΟΚ) αριθ. 2080/92 του Συμβουλίου για τη θέσπιση κοινοτικού καθεστώτος ενισχύσεων των μέτρων για τα δάση στον τομέα της γεωργίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με την λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 150/95 (2),

τον κανονισμό (ΕΟΚ) αριθ. 1068/93 της Επιτροπής της 30ής Απριλίου 1993 για τις λεπτομέρειες καθορισμού και εφαρμογής των ισοτιμιών που χρησιμοποιούνται στο γεωργικό τομέα (3), όπως τροποποιήθηκε τελευταία από τον κανονισμό (ΕΚ) αριθ. 2853/95 (4), και ιδίως το άρθρο 18 παράγραφος 2,

Εκτιμώντας:

ότι, με ισχύ από 1ης Φεβρουαρίου 1995, το άρθρο 13 παράγραφος 2 του κανονισμού (ΕΟΚ) αριθ. 3813/92 τροποποίησε την αξία ορισμένων τιμών και ποσών σε Ecu, έτσι ώστε να εξουδετερωθούν τα αποτελέσματα από την κατάργηση του διορθωτικού συντελεστή του 1,207509, ο οποίος επηρέαζε μέχρι τις 31 Ιανουαρίου 1995 τις ισοτιμίες στο γεωργικό τομέα 7

ότι οι νέες αξίες των εν λόγω ποσών σε Ecu καθορίζονται από 1ης Φεβρουαρίου 1995 σύμφωνα με τους κανόνες που αναφέρονται στο άρθρο 13 παράγραφος 2 του κανονισμού (ΕΟΚ) αριθ. 3813/92 και στο άρθρο 18 παράγραφος 1 του κανονισμού (ΕΟΚ) αριθ. 1068/93 7

ότι, σύμφωνα με το άρθρο 18 παράγραφος 2 του κανονισμού (ΕΟΚ) αριθ. 1068/93, για να αποφευχθούν παρερμηνείες και για να διευκολυνθεί η εφαρμογή της κοινής γεωργικής πολιτικής, οι αξίες σε Ecu των ποσών που αναφέρονται στον κανονισμό (ΕΟΚ) αριθ. 2080/92 του Συμβουλίου (5), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, που εφαρμόζονται τουλάχιστον από:

- 1ης Ιανουαρίου 1996, για τα ποσά τα οποία δεν αφορά μία περίοδος εμπορίας,

- την έναρξη της περιόδου εμπορίας 1996, στην περίπτωση των ποσών για τα οποία η εν λόγω περίοδος εμπορίας αρχίζει τον Ιανουάριο του 1996,

- την έναρξη της περιόδου εμπορίας 1995/96, στις λοιπές περιπτώσεις,

και που αναφέρονται στις πράξεις που τέθηκαν σε ισχύ πριν από την 1η Φεβρουαρίου 1995, θα πρέπει να αντικατασταθούν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Σύμφωνα με την προσαρμογή που πραγματοποιήθηκε από 1ης Φεβρουαρίου 1995, βάσει του άρθρου 13 παράγραφος 2 του κανονισμού (ΕΟΚ) αριθ. 3813/92 και του άρθρου 18 παράγραφος 1 του κανονισμού (ΕΟΚ) αριθ. 1068/93, των ποσών σε Ecu του κανονισμού (ΕΟΚ) αριθ. 2080/92, ο εν λόγω κανονισμός τροποποιείται με βάση τα στοιχεία που αναφέρονται στο άρθρο 2.

Άρθρο 2

Ο κανονισμός (ΕΟΚ) αριθ. 2080/92 τροποποιείται ως εξής:

1. Στο άρθρο 3 στοιχείο α), το ποσό «2 000 Ecu» αντικαθίσταται από το ποσό «2 415 Ecu» 7 το ποσό «3 000 Ecu» αντικαθίσταται από το ποσό «3 623 Ecu» και το ποσό «4 000 Ecu» αντικαθίσταται από το ποσό «4 830 Ecu».

2. Στο άρθρο 3 στοιχείο β), το ποσό «250 Ecu» αντικαθίσταται από το ποσό «301,9 Ecu» 7 το ποσό «150 Ecu» αντικαθίσταται από το ποσό «181,1 Ecu» 7 το ποσό «500 Ecu» αντικαθίσταται από το ποσό «603,8 Ecu» και το ποσό «300 Ecu» αντικαθίσταται από το ποσό «362,3 Ecu».

3. Στο άρθρο 3 στοιχείο γ), το ποσό «600 Ecu» αντικαθίσταται από το ποσό «724,5 Ecu» και το ποσό «150 Ecu» αντικαθίσταται από το ποσό «181,1 Ecu».

4. Στο άρθρο 3 στοιχείο δ) σημείο 1, το ποσό «700 Ecu» αντικαθίσταται από το ποσό «845,3 Ecu» 7 το ποσό «1 400 Ecu» αντικαθίσταται από το ποσό «1 691 Ecu» 7 το ποσό «18 000 Ecu» αντικαθίσταται από το ποσό «21 735 Ecu» και το ποσό «150 Ecu» αντικαθίσταται από το ποσό «181,1 Ecu».

5. Στο άρθρο 3 στοιχείο δ) σημείο 3, το ποσό «1 200 Ecu» αντικαθίσταται από το ποσό «1 449 Ecu» και το ποσό «3 000 Ecu» αντικαθίσταται από το ποσό «3 623 Ecu».

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται, για κάθε σχετικό ποσό, από την ημερομηνία της πρώτης εφαρμογής μιας γεωργικής ισοτιμίας που καθορίστηκε από 1ης Φεβρουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Φεβρουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 387 της 31. 12. 1992, σ. 1.

(2) ΕΕ αριθ. L 22 της 31. 1. 1995, σ. 1.

(3) ΕΕ αριθ. L 108 της 1. 5. 1993, σ. 106.

(4) ΕΕ αριθ. L 299 της 12. 12. 1995, σ. 1.

(5) ΕΕ αριθ. L 215 της 30. 7. 1992, σ. 96.